《南兵》
宋代·钱易

曾见南兵苦，征辽事亦如。
金疮寒长肉，纸甲雨生蛆。
山小虀霜骨，河枯臛腐鱼。
黎元无处哭，丁户日相疏。

作者简介：临安人，字希白。钱昆弟。年十七举进士，以少年轻俊被黜，然自此以才藻知名。真宗咸平二年进士。通判蕲州，奏请废肉刑，为真宗采纳。景德中，举贤良方正科，策入等，通判信州。累擢知制诰、翰林学士。才学瞻敏，为文数千百言，援笔立就。又善绘画，工行草书。有《洞微志》、《南部新书》、《青云总录》等。